ซาอุฯจ่อเปิดหลักฐานยันอิหร่านอยู่เบื้องหลัง เหตุถล่มบ่อน้ำมัน “Saudi Aramco”
ซาอุฯจ่อเปิดหลักฐานยันอิหร่านอยู่เบื้องหลัง เหตุถล่มบ่อน้ำมัน "Saudi Aramco"
18 ก.ย. 2562

สถานีโทรทัศน์ซาอุดีอาระเบียรายงานว่า ทางการซาอุดีอาระเบียจะเปิดเผยหลักฐานว่าอิหร่านเป็นผู้อยู่เบื้องหลังเหตุโจมตีโรงงานน้ำมัน 2 แห่งของ Saudi Aramco ในซาอุดีอาระเบีย
ขณะที่รัฐมนตรีกลาโหมของซาอุดีอาระเบียกล่าวว่า ทางการซาอุดีอาระเบียจะแถลงข่าวในวันนี้ โดยจะกล่าวถึงบทบาทของอิหร่นา และอาวุธที่ใช้ในการก่อเหตุ
ด้านสหรัฐอเมริกาได้ออกมาวิพากษ์วิจารณ์อิหร่านเกี่ยวกับเหตุโจมตีในครั้งนี้ โดย นายไมค์ ปอมเปโอ รัฐมนตรีว่าการต่างประเทศของสหรัฐฯได้กล่าวผ่านทางทวิตเตอร์ว่า อิหร่าน “ได้ก่อเหตุโจมตีแหล่งพลังงานของโลก”
อย่างไรก็ดี นายโมฮัมหมัด จาหวัด ซารีฟ รัฐมนตรีกระทรวงต่างประเทศอิหร่านได้ปฏิเสธข่าวดังกล่าว โดยระบุทางทวิตเตอร์ว่า นโยบาย “กดดันขั้นสูงสุด” ต่ออิหร่านของสหรัฐฯได้กลายเป็น “การหลอกลวงขั้นสูงสุด”